Tα μαθητικά μου χρόνια τα περνάω παρέα με αρκετά βιβλία, λίγο θέατρο, πολλή μουσική, και  πάρα πολύ, κινηματογράφο. Το καλοκαίρι πηγαίνω συχνά σε θερινό κινηματογράφο. Η πρώτη ταινία που θυμάμαι είναι το Kung Fu Panda. ΟΙ αγαπημένες μου ταινίες είναι αυτές που έχουν πολιτικό και ιστoρικό περιεχόμενο.

Πρόσφατα είδα το Oppenheimer και τον Ναπολέοντα. Όσον αφορά το μέλλον ελπίζω να παρακολουθήσω περισσότερες ταινίες που αφορούν την ιστορία και την επιστημονική φαντασία. Θα ήθελα να παρακολουθήσω περισσότερες ταινίες αλλά με περιορίζουν οι δραστηριότητες που κάνω και τα διαβάσματα του σχολίου (κυρίως τα διαγωνίσματα).

Παρακολουθώ πολλά είδη ταινιων: επιστημονικής φαντασίας (interstellar), ιστορικές (ο πιανίστας, η λίστα του Σίντλερ, ουδέν νεότερον από το δυτικό μέτωπο, ο μονομάχος, η διάσωση του στρατιώτη Ράιαν, η ζωή είναι ωραία), δράσης (ο σκοτεινός ιππότης, άρχοντας των δακτυλιδιών, πόλεμος των άστρων) και παλιότερες (ο νονός, ο καλός ο κακός και ο άσχημος).

Το αν οι ταινίες είναι καλύτερες από τις σειρές εξαρτάται από τις ίδιες τις ταινίες ή τις σειρές. Βέβαια πάντα υπάρχουν μερικά αρνητικά και θετικά που ισχύουν παντου. Όταν παρακολουθούμε μια σειρά δενόμαστε περισσότερο με τους πρωταγωνιστές διότι τους παρακολουθούμε για περισσότερη ώρα. Όμως η σειρά μπορεί να περιέχει επεισόδια που δεν συμμετέχουν οι πρωταγωνιστές και δεν συνδράμουν στην πλοκή ή μπορεί να καταντήσουν βαρετά πιο εύκολα από μία ταινία.

